মাদানী জীবনে গোত্র ভিত্তিক ‘তরবারির মাধ্যমে’ দাওয়াত দেয়া হতো। প্রথমে কোনো গোত্রকে ইসলামের দিকে আহবান করা হতো। তারা ইসলাম মেনে না নিলে তাদেরকে বশ্যতা স্বীকার করে জিজিয়া দিয়ে তাদের জান-মালের নিরাপত্তার ব্যবস্থা করতে বলা হতো। এতেও সাড়া না দিলে তাদের সাথে যুদ্ধ করে তাদেরকে পদানত করা হতো। কিন্তু তাদের জোর করে ধর্মান্তরিত না করে সক্ষমদের উপর মাথাপিছু কর (জিজিয়া) ধরা হতো। এটা ধরা হতো আল্লাহর হুকুম হিসেবে, তাদের নিরাপত্তা দেয়ার বিপরীতে এবং ইসলাম যাতে বিজয়ী হিসেবে উর্ধ্বে থাকে সেটা নিশ্চিত করতে। যেমন, রাসূলুল্লাহ সা. বলেছেন “আমাকে মানুষের সাথে যুদ্ধের করার আদেশ দেয়া হয়েছে যতক্ষণ না তারা এই সাক্ষ্য দিবে যে, আল্লাহ ছাড়া কোনো ইলাহ নেই এবং আমি (মুহাম্মদ) আল্লাহর রাসূল এবং নামায প্রতিষ্ঠা করে ও যাকাত দেয়। যখন তারা এই কাজগুলো সম্পাদন করবে তখন তারা আমার হাত থেকে নিজেদের জান ও মাল নিরাপদ করে নিল।” আর যদি তা না করে তাহলে, “তোমরা যুদ্ধ কর আহলে-কিতাবের ঐ লোকদের সাথে, যারা আল্লাহ ও রোজ হাশরে ঈমান রাখে না, আল্লাহ ও তাঁর রাসূল যা হারাম করে দিয়েছেন তা হারাম করে না এবং গ্রহণ করে না সত্য দ্বীন, অথবা যতক্ষণ না করজোড়ে তারা জিযিয়া প্রদান করে। [সূরা আত তাওবাহ, ৯: ২৯]